Case ID: 1236659
Sentence 0: İşin halları: Hökmə əsasən Məhkum Ağcabədi rayon polis şöbəsinin post patrul xidməti bölüyündə polis nəfəri işlədiyi zaman xx xxxxxx 2017-ci il tarixdə saat 07 radələrində AC seriyalı, ***** nömrəli qeydiyyat şəhadətnaməsi iləözünə məxsus VAZ-21074 markalı, **BK-*** dövlət qeydiyyat nişanlı avtomobili 6 saylı regional qeydiyyat imtahan bölməsindən xx.xx.2009-cu il tarixdə verilmiş AB seriyalı, ****** nömrəli sürücülük vəsiqəsi əsasında Ağcabədi-Ağdam yolunun 4-cü km-də sürət həddi 60 km/saat təyin edilmiş yolda 90 km/saat sürətlə idarə edib «Yol hərəkəti haqqında» Azərbaycan Respublikası Qanununun 64-cü maddəsinin 1-ci hissəsinin tələbini pozmuş, qarşıdan gələn və bu zolaqda gedən nəqliyyat vasitələri üçün təhlükə və maneə yaratmadan çıxmaq istədiyi hərəkət zolağının kifayət edən məsafədə boş olmasına və iki nəqliyyat vasitəsinin nisbi surətinin ötməni kifayət qədər qısa müddətdə başa çatdırmağa imkan verəcəyinə əmin olmadan «Yol hərəkəti haqqında» Azərbaycan Respublikası Qanununun 51-ci maddəsinin 1-ci hissəsinin 3-cü bəndinin tələblərini pozaraq hadisəsinin qarşısını almağa texniki imkanı olduğu halda buna əməl etməyərək onunla eyni istiqamətdə hərəkət edən sürücüsü, markası və dövlət qeydiyyat nömrəsi istintaqa məlum olmayan avtomobili ötmək üçün yolun əks hərəkət zolağına çıxmış və həmin an yolun əks hərəkət zolağında Ağcabədi rayonu, Hüsülü kənd sakini X8 idarə etdiyi VAZ-21013 markalı, **-BA-*** dövlət qeydiyyat nişanlı avtomobillə qarşı-qarşıya gələrək toqquşub ehtiyatsızlıqdan VAZ-21013 markalı avtomobilin sürücüsü X8 qapalı kəllə beyin travması, sol təpə nahiyəsində əzilmiş cırılmış və sol kürəkaltı nahiyədə əzilmiş yaralar, sağ bud sümüyünün yuxarıüçdə birinin qapalı qəlpəli sınığı ilə müşayiət olunan və dərəcəsinə görə sağlamlığın uzun müddətə pozulmasına səbəb olan sağlamlığa az ağır zərər vuran bədən xəsarəti alması və X11 məxsus VAZ-21013 markalı, **-BA-*** dövlət qeydiyyat nişanlı avtomobilə 2250 (iki min iki yüz əlli) manat məbləğində maddi ziyan vurulması ilə nəticələnən, həmin avtomobildə olan sərnişinlər, X1 əsası sümüyünün xətti sınığı, baş beyinin sol yarımkürəsinə yayılmış qansızma, sağ bud sümüyünün orta üçdə birinin qapalı, qəlpəli sınığı, sağ gözün üst və alt göz qapaqlarında qançırlar, qarının sağ yarısının ön divarında sıyrıqlar, sağ bazuda qançır və sıyrıq, sol diz oynağında və sağ ayaq pəncəsində sıyrıqlarla müşayiət olunan, dərəcəsinə görə həyat üçün təhlükəli olan və sağlamlığa ağır zərər vurmanın əlamətlərinə malik olub birbaşa ölümü ilə səbəbli əlaqəli olan xəsarətlər yetirməklə, X5 dalağın cırılması, qara ciyərin cırılması, sol ağ ciyərin əzilməsi, sağ böyrəyin əzilməsi, hematoması, çanaq sümüyündə sağ sirkə kasasının xətti sınığı, üst dodaqda əzilmişcırılmış yara, döş qəfəsinin sağön səthində sıyrılmış yara, sağ saiddə sıyrılmış yara ilə müşayiət olunan və dərəcəsinə görə həyat üçün təhlükəli olan sağlamlığa ağır zərər vurmanın əlamətlərinə malik olub birbaşa ölümü ilə səbəbli əlaqəli olan xəsarətlər yetirməklə, VAZ-21074 markalı avtomobildə olan sərnişin X2 əsası sümüyünün xətti sınığı, baş beyinin sol yarımkürəsinə yayılmış qansızma, sağ körpücük sümüyünün sınığı, sağ 6cı, 7-ci, 8-ci, 9-cu, 10-cu, 11-ci, 12-ci qabırğaların sınığı, sağ ağ ciyərin və plevranın cırılması, sağ bud sümüyünün orta üçdə birinin qapalı qəlpəli sınığı, sağ dirsək oynağının arxa səthində əzilmiş-cırılmış yara, sol baldırda və sol iç topuqda sıyrıqlarla müşayiət edilən, dərəcəsinə görə həyat üçün təhlükəli və sağlamlığa ağır zərər vurmanın əlamətlərinə malik olub birbaşa ölümü ilə səbəbli əlaqəli olan xəsarətlər yetirməklə, yol hərəkəti qaydalarını pozaraq ehtiyatsızlıqdan üç şəxsin ölümünə və bir şəxsin sağlamlığına Az ağır zərər vurulmasına səbəb olan yol nəqliyyat hadisəsi törətmişdir.